**Tájékoztató**

**az Eucharisztikus Kongresszusról**

**** **Dicsértessék a Jézus Krisztus!**

Kevesebb mint 3 hónap múlva, szeptember 5-én megkezdődnek a Nemzetközi Eucharisztikus Kongresszus eseményei.

**Aki szeretne részt venni a kongresszuson, annak első lépésben regisztrálnia kell magát, majd jegyet kell igényelnie a programokra**

Regisztrálni online lehet a [NEK2020.HU](http://NEK2020.HU) oldalon, a REGISZTRÁCIÓ menüpont alatt. A regisztrációhoz Email címre van szükség.

Amennyiben valakinek nincs Email címe, akkor a plébániai kongresszusi küldöttek tudnak segíteni a regisztrációban.

Jó hír, hogy azok, akik már regisztráltak, azoknak érvényes a korábbi regisztrációja, ezzel kapcsolatos teendője nincs.

**A regisztrációt követően kell jegyeket igényelni a PROGRAMOK menüpontban található JEGYVÁSÁRLÁS gomb segítségével.**

Fontos, hogy a tavalyi jelentkezések már nem érvényesek, ezért mindenkinek újra jegyet kell igényelnie a programokra.

**A fő események, amelyekre INGYENESEN lehet jegyet igényelni:**

**Szeptember 5-**én vasárnap 15 órától **Nyitómise** elsőáldozással a

Hősök terén

**Szeptember 11**-én szombaton  17 órától **Szentmise a Kossuth**

téren majd gyertyás kőrmenet a Hősök terére

**Szeptember 12**-én vasárnap 11:30-tól **pápai zárómise** **a Hősök**

**terén**

A **fiatalok részére** szeptember 10-én pénteken 19 órától a Papp László Sportarénában Forráspont és Ákos koncert lesz.

A **fő programok** mellett hétköznapokon a Hungexpon és egyéb helyszíneken is zajlanak az események, ám ezek egy része már költségtérítéses.

A [regnumzobor.hu](http://regnumzobor.hu) honlapunkon elhelyezzük ezt a tájékoztatást, illetve jövő héttől kezdődően a vasárnapi szentmisék után személyesen is segítünk a regisztrációban és a jegyek igénylésében mindazoknak, akik megkeresnek minket.

**Dancsok Edina** és **Kata Péter**

a kongresszusi küldöttek